	Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“; broj: 12/03, 34/03 i 65/13), člana 83. stav (5) Zakona o osnovnom školstvu  („Narodne novine HBŽ“, broj: 7/04, 12/04, 12/08 i  1/17),  člana 4. Odluke o standardima i kriterijima za imenovanje na upražnjene pozicije u reguliranim tijelima Opštine Bosansko Grahovo („Službeni glasnik Opštine Bosansko Grahovo“; broj: 2/20)  i Odluke o raspisivanju Javnog konkursa za članove Školskog odbora Osnovne škole  „Grahovo“ u  Bosanskom Grahovu  iz reda osnovača („Službeni glasnik Opštine Bosansko Grahovo“, broj: 7/26)  , Opštinski načelnik raspisuje

JAVNI OGLAS 
ZA IZBOR ČLANOVA ŠKOLSKOG ODBORA OSNOVNE ŠKOLE „GRAHOVO“ KOJOJ JE OSNIVAČ OPŠTINA BOSANSKO GRAHOVO

I
Objavljuje se javni oglas za izbor i imenovanje 1 (jednog) člana Školskog odbora Osnovne škole „Grahovo“  u Bosanskom  Grahovu, iz reda osnivača.
II
OPIS POZICIJE: 
Školski odbor  ima položaj  i ovlaštenja tijela upravljanja, te obavlja poslove  utvrđene zakonom  i Statutom škole.
Rad u Školskom odboru je dobrovoljan  i besplatan.
Sastav Školskog odbora mora odražavati nacionalni sastav sredine u kojoj škola djeluje.
Članovi Školskog odbora imenuju se na vrijeme od 4 (četiri) godine.
Ravnatelj, pomoćnik ravnatelja  i sindikalni čelnici ne mogu biti članovi Školskog odbora.
III
Kandidati trebaju ispunjavati sledeće uslove:
A) OPŠTI USLOVI 
a) da su državljani Bosne i Hercegovine;
b) da su stariji od 18 godina; 
c) da nisu otpušteni iz državne službe kao rezultat disciplinske mjere na bilo kojem nivou Bosne i Hercegovine (bilo na nivou države ili entiteta) u vremenu od tri godine prije dana objavljivanja upražnjene pozicije;
d) da nisu pod optužnicom Međunarodnog suda za ratne zločine u bivšoj Jugoslaviji (člana IX   stav 1. Ustava Bosne i Hercegovine)
e) da nisu u funkciji u političkoj stranci u smislu člana 5. Zakona o ministarskim, vladinim i drugim imenovanjima u Federaciji BiH
f) da nisu članovi organa zakonodavne, izvršne ili sudske vlasti ili savjetnik u smislu Zakona o sukobu interesa u organima vlasti u FBiH („Službene novine F BiH“, broj : 70/08)
g) da nemaju lični finansijski interes  u reguliranom organu u kojoj se kandiduju u smislu 2. tačka 1. i  2. Zakona o ministarskim, vladinim i drugim imenovanjima u Federaciji BiH 
h)  da nisu osuđeni za krivično djelo i privredni prestup nespojiv sa dužnošću u reguliranom organu, pet godina od dana pravosnažnosti presude,
i) da nisu stariji od 70 godina na dan imenovanja.

B) POSEBNI USLOVI 
-VSS/VSŠ (VII/VI),  završen fakultet, viša školska sprema ili SSS-IV stepen,
-najmanje jedna godina radnog iskustva nakon sticanja stručne spreme na poslovima u okviru svog  zanimanja,
-komunikacijske i organizacijske sposobnosti za savjesno i odgovorno obnašanje traženih pozicija.
	Posebni uslovi predstavljaju  i  kriterije  imenovanja.
Uz prijavu treba dostaviti:
-uvjerenje o državljanstvu,
-ovjerenu kopiju diplome,
-uvjerenje o radnom iskustvu, te biografiju, adresu i kontakt telefon,
-ovjerenu izjavu kandidata na okolnosti iz tačke A-oglasa pod  c), d), e), f) i g) ,
- uvjerenje nadležnog suda da nisu osuđeni za krivično djelo i privredni prestup nespojiv sa dužnošću u reguliranom organu, pet godina od dana pravosnažnosti presude.
	Povjerenstvo za izbor (Komisija za izbor i imenovanje Opštine Bosansko Grahovo)  koju je imenovalo Opštinsko vijeće, će nakon provedenog postupka i obavljenog intervjua  s kandidatima utvrditi rang listu kandidata i istu dostviti opštinskom načelniku u roku od 15 dana od dana isteka roka za prijem prijava na konačno imenovanje. Povjerenstvo za izbor može od prijavljenih kandidata zatražiti dostavljanje i dodatne dokumentacije. Podnosilac prijave sa kojim  se ne stupi u kontakt u roku od 7 dana od isteka roka za podnošenje prijave neće se uzimati u razmatranje u daljem procesu imenovanja. 
	U slučaju  kada postoje sumnje da u postupku imenovanja nisu poštovana načela ili postupci utvrđeni Zakonom o ministarskim, vladinim i drugim imenovanjima u F BiH, bilo koji kandidat ili bilo koja druga osoba može podnijeti prigovor na imenovanje. Prigovor se podnosi opštinskom  načelniku u roku od 7 dana od donošenja odluke. 
	Javni oglas ostaje otvoren 15 dana od dana objavljivanja na oglasnoj tabli Opštine Bosansko Grahovo.
	Prijavu uz tražene dokaze dostaviti lično ili preporučeno poštom  na adresu: 
Opština Bosansko Grahovo
Ulica Vojislava Ivetića broj 2., sa naznakom: „Prijava za školski odbor“ – ne otvarati.
Nepotpune i nepravovremene prijave neće se razmatrati. 
	Ovaj oglas će se objaviti na web stranici Opštine i oglasnoj ploči Opštine Bosansko Grahovo.

